**„Fejlődés és inspiráció Rovinjban: angol nyelvtanfolyamon az Erasmus+ programmal"**

Az Erasmus+ pályázat keretében Horvátországban, a festői Rovinjban vettem részt egy angol nyelvtanfolyam tanári továbbképzésen, amely hihetetlenül hasznos volt számomra. A képzés során fejlesztettem az angol nyelvi tudásomat. Ezen túl a tanulói igényekhez való alkalmazkodásban, a hatékony kommunikációban és az interaktív tanítási módszerek alkalmazásában tanultam új dolgokat. A tanfolyam lehetőséget biztosított arra, hogy új pedagógiai eszközöket és technikákat sajátítsak el, amelyek segítenek a motiváció fenntartásában és a tanulók aktív bevonásában. A JUTAKI cég szervezésében minden gördülékenyen zajlott, a szabadidős progrmok, az étkezés és az oktatás színvonala egyaránt kiváló volt. A program nemcsak szakmai, hanem személyes fejlődést is hozott számomra, mivel nemzetközi környezetben tapasztalhattam meg az oktatás különböző megközelítéseit. A tanári közösség rendkívül támogató és segítőkész volt, a csoportdinamika pedig inspiráló. Mindezek alapján bátran ajánlom a programot minden pedagógusnak, aki szeretné bővíteni tudását és új módszerekkel gazdagodna.

 Márkus Róbert Zsolt

